Aventicum
<s>Aventicum je bio prijestolnica rimske Helvetie, danas je arheološko nalazište na sjeverozapadu Švicarske u 
Kantonu Vaud, pored grada Avenchesa i Murtenskog jezera.</s>

<s>Nakon napuštanja grada krajem 6. vijeka, koristio se kao kamenolom, tako da danas svega nekoliko spomenika svjedoči o njegovoj nekadašnjoj veličini.</s>

<s>Historija</s>

<s>Aventicum je nastao ex nihilo na samom početku Naše ere, sa namjerom da postane prijestolnica Helvetie.</s><s>Postepeno je integriran u Rimsko Carstvo nakon zauzimanja Alpa i Donje Germanije.</s>

<s>Rimljani su prvo podigli luku negdje oko 5/6 godine Naše ere na Murtenskom jezeru.</s><s>U to vrijeme započela je izgradnja bedema dugog 5,5 km koji je okruživao površinu od 228 hektara.</s><s>Ubrzo nakon tog izgrađeni su teatar, amfiteatar i hram, tri karakteristične građevine rimske javne arhitekture.</s>

<s>Nakon tog su izgradili mrežu ortogonalnih ulica, karakterističnu za rimske gradove.</s><s>Više od 60 tako razgraničenih insula raspoređeno je do 2. vijeka.</s><s>Grad je tad imao forum, nekoliko termi, najmanje osam hramova i groblja smještena na izlazima iz grada.</s>

<s>Aventicum koji se ispočetka zvao Forum Tiberii, svoje prvo zlatno doba doživio je za vladavine careva Tiberija i Klaudija (30-50  godine Naše ere).</s><s>Za vladavine cara Vespazijana (69-79.) kome su otac i sinovi dio života proveli u Aventicumu, grad je uzdignut u rang kolonije pod imenom Colonia Pia Flavia Constans Emerita Helvetiorum Foederata.</s>

<s>Negdje između 85.-89.</s><s>Aventicum je integriran u novu provinciju Gornju Germaniju.</s>

<s>Procjenjuje je se da je krajem 1. vijeka imao 20,000 stanovnika.</s><s>Većinsko stanovništo  Aventicuma činili su Helveti, njihova elita uspjela je zadržati svoj status pa su i prvi dobili rimskog građanstva, kao garanti političke stabilnosti.</s><s>Daleko od carskih limesa i regionalnih političkih kriza, Aventicum je živio dugi period prosperiteta sve do početka 3. vijeka.</s>

<s>Upadi Alamana  259-260. izgleda da nisu bili toliko razorni kako se donedavno tvrdilo, jer je grad nastavio živjeti i tokom 4. vijeka kad su izgrađene prve kršćanske 
crkve južno od amfiteatra.</s><s>Po svemu sudeći bio je sjedište biskupije sve do kraja 6. vijeka.</s><s>Propao je jer je postao periferni pogranični grad između Burgundskog Vojvodstva i Alamana.</s>

<s>U 7. vijek pojavio se novi naziv mjesta, Wibili, koji je kasnije postao Wiflisburg.</s>

<s>Zanimanje za arheološke ostatke rimskog Aventicuma rodilo se u 16. vijeku, poneka arheološka iskapanja vršena su od 18. vijeka, ali prava sistematska istraživanja započela su tek nakon osnivanja udruženja - Pro Aventico 1885.</s><s>Nešto ranije 1824. osnovan je Rimski muzej, koji se od 1838. nalazi u srednjovjekovnoj kuli podignutoj na ostacima rimskog amfiteatra tokom 11. vijeka.</s>

<s>Izvori</s>

<s>Vanjske veze</s>

<s>Aventicum (stranice muzeja)</s>

<s>Arheološka nalazišta u Švicarskoj</s>

